Kraistčērča (Dorseta)

Kraistčērča (; ) ir pilsēta un pagasts Dorsetā, Anglijas dienvidrietumos, Bornmutas, Kraistčērčas un Pūlas unitārajā pašvaldībā; tās senākā apdzīvotā vieta. Izvietojusies grāfistes dienvidaustrumos Eivonas un Stouras satekā netālu no to ietekas Lamanšā,  no grāfistes centra Dorčesteras un  no valsts galvaspilsētas Londonas centra.

 Vēsture 
Pilsētu ap 650. gadu dibināja Vinčesteras bīskapa sūtītie misionāri, kas apmetās starpupē starp Eivonu un Stouru, kas bija intensīvi tirdzniecības ceļi uz tirgiem Blendfordā un Vecajā Sarumā. Osta minēta Anglosakšu hronikās 901. gadā kā Tweoxneam — no senangļu valodas — ‘starp upēm’. 890. gadā Alfrēds Lielais iekļāva Tvainemu (Twynham) nocietināto boro sistēmā aizsardzībai pret vikingu iebrukumiem. 1094. gadā Viljama II galvenais ministrs Ranufs Flambards uzsāka Tvainemā Svētās Trīsvienības priorijas būvniecību vecās misionāru baznīcas vietā. Pēc priorijas būvniecības pabeigšanas 12. gadsimta vidū pilsētu sāka dēvēt tagadējā vārdā. Pilsēta turpināja attīstīties galvenokārt kā zvejas osta, ko gan ievērojami apgrūtināja upju grīvas aizsērēšana. 18. un 19. gadsimtā Kontrabanda bija viena no ienesīgākajām Kraistčērčas nozarēm, pateicoties ērtai piekļuvei kaimiņu pilsētām un sarežģītajai ieejai ostā, kas darbojās kā šķērslis muitas kuģiem. 1847. gadā pielsēta tika savienota ar dzelzceļu. 

1974. gada administratīvajā reformā Kraistčērča no Hempšīras, kurai tā vēsturiski piederēja, tika pievienota Dorsetas nemetropoles grāfistei kā atsevišķs distrikts ar boro statusu. 2019. gadā Kraistčērčas distriktu apvienoja ar Pūlu un Bornmutu vienotā unitārā pašvaldībā, kas iekļauj visu Dienviddorsetas aglomerāciju ar 465 tūkstošiem iedzīvotāju.

 Atsauces 

 Ārējās saites 

Kategorija:Anglijas pilsētas
Kategorija:Dorseta